CELEX: 62014CN0522
Language: ro
Date: 2014-11-19 00:00:00
Title: Cauza C-522/14: Cerere de decizie preliminară introdusă de Bundesfinanzhof (Germania) la 19 noiembrie 2014 – Sparkasse Allgäu/Finanzamt Kempten

23.2.2015   
            
            
               RO
            
            
               Jurnalul Oficial al Uniunii Europene
            
            
               C 65/20
            
         Cerere de decizie preliminară introdusă de Bundesfinanzhof (Germania) la 19 noiembrie 2014 – Sparkasse Allgäu/Finanzamt Kempten
   (Cauza C-522/14)
   (2015/C 065/29)
   Limba de procedură: germana
   
      Instanța de trimitere
   
   Bundesfinanzhof
   
      Părțile din procedura principală
   
   
      Reclamantă: Sparkasse Allgäu
   
      Pârât: Finanzamt Kempten
   
      Întrebarea preliminară
   
   Libertatea de stabilire (articolul 49 TFUE, ex-articolul 43 CE) se opune unei reglementări dintr-un stat membru conform căreia, la decesul unui rezident, o instituție de credit cu sediul pe teritoriul național trebuie să notifice Finanzamt intern competent pentru administrarea impozitului pe succesiuni și activele defunctului care sunt păstrate sau gestionate de o sucursală dependentă a instituției de credit, situată într-un alt stat membru, în cazul în care în acest ultim stat membru nu există o obligație de notificare similară, iar instituțiile de credit din acel stat sunt sancționate penal în cazul încălcării obligației de păstrare a secretului bancar?